b'\n_START_ARTICLE_\nDominic Larocque\n_START_SECTION_\nBakgrunn\n_START_PARAGRAPH_\nLarocques funksjonshemming skyldes at han m\xc3\xa5tte amputere venstre fot over kneet i 2007. Han tjenestegjorde i Afghanistan, da bilen han satt i kj\xc3\xb8rte p\xc3\xa5 en improvisert bombe. Han spilte ishockey f\xc3\xb8r dette, og begynte med kjelkehockey i Transats de Montr\xc3\xa9al i 2010, og debuterte p\xc3\xa5 det canadiske landslaget i 2010.\n_START_SECTION_\nIdrettskarriere\n_START_PARAGRAPH_\nHan deltok p\xc3\xa5 Canadas lag som kom p\xc3\xa5 andreplass i Japan Para Ice Sledge Hockey Championship 2011, og samme \xc3\xa5r vant Canada begge World Sledge Hockey Challenge-turneringene som ble arrangert dette \xc3\xa5ret (april og november). _NEWLINE_I 2012 vant Canada Japan Four Nations Tournament, og fikk s\xc3\xb8lv i World Sledge Hockey Challenge. De deltok i VM i kjelkehockey 2012, og fikk der bronse etter at de slo Tsjekkia 2-0 i bronsefinalen. _NEWLINE_Han deltok p\xc3\xa5 Canadas lag som vant World Sledge Hockey Challenge 2013, og han deltok ogs\xc3\xa5 i VM i kjelkehockey 2013, der Canada vant finalen 1-0 over USA. De fikk bronse i kjelkehockey under Paralympiske vinterleker 2014. Etter denne sesongen byttet han plass p\xc3\xa5 banen, fra forward til keeper. _NEWLINE_I 2015 fikk Canada bronse i World Sledge Hockey Challenge, og de fikk s\xc3\xb8lv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk s\xc3\xb8lv i begge World Sledge Hockey Challenge-turneringene i 2016. _NEWLINE_I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada p\xc3\xa5 andreplass, og de vant Turin Para Ice Hockey International Tournament 2017. _NEWLINE_I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.'